УДК: 334.722

**«Туркуаз топ» компаниясы мысалында кәсіпорынның экономикалық даму стратегиясын зерттеу**

**Жұмахан Мұхит, Рахматуллаева Динара Жаксылыковна**

**әл-Фараби атындағы Қазақ ұлттық университеті, Экономика және**

**бизнес жоғары мектебі, Экономика кафедрасы**

**Аннотация.** В статье исследуются теоретические аспекты сущности и роли экономической стратегии предприятия. На примере компании «Туркуаз Групп» раскрывается важное значение экономической стратегии для предприятия.

**Ключевые слова:** предприятие, экономическая стратегия, компания «Туркуаз Групп»

**Abstract.** The article examines the theoretical aspects of the essence and role of the economic strategy of the enterprise. On an example of "Turkuaz Group" reveals the importance of economic strategy for the enterprise.

**Keywords**: enterprise, economic strategy, "Turkuaz Group"

Қазіргі нарықтық экономика жағдайында кәсіпорынның қызметін стратегиясыз елестету мүмкін емес. Кез келген қызмет барысында қысқа және ұзақ мерзімде орындалатын жоспарлар құрылады, олардың құрамы мен құрылымы кәсіпорынның алдына қойылған мақсаты мен міндеттеріне байланысты. Кәсіби терминдермен айтқанда, олар кез келген ұйымның тактикасы мен стратегиясы деп танылады. Мұнда тактикалық, немесе оперативтік, жоспар ол стратегиялық жоспарға бағынады және оның құрамдас бөлігі болып табылады.

Сонымен, кең мағынада алғанда, **стратегия** дегеніміз ол кәсіпорынның ұзақ мерзімге бағытталған қызметі болып табылады, сонымен бірге стратегияны кәсіпорынның алға қойған мақсаттарына жетуге бағытталған әдістер жүйесі ретінде анықтауға болады /1/. Стратегияның тиімділігі және оның тиімді жүзеге асырылуы көптеген факторларға және шарттарға тәуелді, өз кезегінде, кәсіпорынның табысты қызмет етуі стратегияның тиімділігіне тікелей байланысты болып табылады.

Төменде көрсетілген суретте кәсіпорын стратегиясының элементтері түрінде оны анықтайтын әрекеттері мен тәсілдері жан жақты көрсетілген (келесі беттегі сурет).

Кәсіпорын стратегиясының тиімділігі оның ішкі және сыртқы ортасын жан-жақты талдауды қажет етеді. Сыртқы орта жағдайында келесі параметрлер бар:

1. Нарықты сипаттайтын көрсеткіштер: өнімді тұтынушылар санының өсуі; мемлекеттік тапсырыстың кері қайту (төмендету) ролі; нарық көлемі; саудадағы ынталандыру мен тосқауылдар; өнімді тұтынуда болашақ тұрақсыздық деңгейі; өндіруші монополистер немесе тұтынушылар қызығушылығының алғы шарттары.

2. Сыртқы ортаның ғылыми-техникалық қызығушылығын сипаттайтын көрсеткіштер: өнім сапасының деңгейі; өнімді жаңарту дәрежесі.

3. Сыртқы ортаның қаржылық аспектісін сипаттайтын көрсеткіштер: валюта тенденциясы; инфляция тенденциясы; баға белгілеу тенденциясы.

Аталған көрсеткіштер кәсіпорынның даму стратегиясын салыстырмалы түрде құруда өзара қарым-қатынасы мен даму перспективасының жағдайын экономика-статистикалық бағалауға мүмкіндік береді.

Стратегиялық басқарудың кезеңдері:

1. кезең. Сыртқы ортаны талдау.

2- кезең. Ішкі мүмкіндіктерді бағалау.

3- кезең. Негізгі стратегия мен стратегиялық баламаларды таңдау.

4- кезең. Функционалдық стратегияны таңдау мен бағалау.

Кәсіпорынның экономикалық даму стратегиясы келесілерді білдіреді:

а) экономикалық жағынан тиімді стратегиялық мақсаттарға жетуге бағытталғын ережелер мен әдістерді құру;

ә) алға қойылған стратегиялық мақсаттарға жетуді басқару процесіне қатысушылардың қызығушылығын оятатын стратегиялық мақсаттарға жетудің ережелері мен тәсілдерін ойлап табу.

Жаңа мүмкіндіктерді пайдалану бойынша әрекеттер (шетел нарыктарын ашатын жаңа технологиялар, жаңа тауарлар, бәсекелес компанияны сатып алу мүмкіндігі, жаңа саудалық келісімдер)

Саладағы жағдайлардың өзгеруін қамтамасыз ететін жауапты әрекеттер (тауарға талаптардың өзгеруі, мемлекеттік емес шектеулер, белгіленген мөлшердің өзгеруі, жаңа бәсекелестердің келуі және кетуі)

Қысқа мерзімді табыстылықты жақсарту әрекеттер

Бәсекелестік әрекетіне қарсы қорғану шаралары және сыртқы қауіп-қатерден қорғану

Негізгі функциялар мен әрекеттерді анықтайтын қадамдар мен тәсіддер

Компанияның стратегиясын анықтайтын әрекеттер мен тәсілдер

Географиялық таралудың өзгерістері бойынша күш салу

Компанияның табыс базасын әртараптандыру бойынша қадамдар және қызметтің жаңа саласына немесе өрісіне бірлесіп ену

Ұзақ мерзімді бәсекелестік позицияны күшейту үшін жаңа шабуылдық әрекеттер және бәсекелестік басымдьшықты сақтау

Алға және кейін интеграциялау бойынша күш салу

Шығарылған өнімнің ассортиментін кеңейту және тоқтатуға, тауар сапасын немесе сатып алушыларды модификациялауды өзгертуге күш салу

Сурет – Кәсіпорын стратегиясының элементтері /1/

Басқа сөздермен айтқанда, **экономикалық даму стратегиясы** кәсіпорынның алға қойған мақсаттарына экономикалық әдістермен және ресурстармен жету тиімділігін білдіреді.

Мақсаттарды таңдау кәсіпорынның иелігіндегі белгілілі бір ресурстар жиынтығын сол мақсаттарға жету үшін бағыттауын білдіреді. Бұл ресурстар шектеулі болғандықтан, кәсіпорын қандай мақсаттарға жету аталған ресурстарды пайдаланудың барынша нәтижелілігін беретінін, яғни қандай мақсаттарға кәсіпорынның бәсекеге қабілеттілігін арттыратындығын анықтауы қажет.

Стратегиялық мақсатты таңдау әрқашан оның альтернативті құнын анықтаумен байланысты болады, яғни сол мақсаттарға жету үшін неден бас тарту қажеттігін қажет етеді.

Экономикалық даму стратегиясының мәні келесілерден тұрады:

* біріншіден, трансакциялық шығындардың қысқаруына алып келетін стратегиялық мақсаттарды анықтайтан тәсілдерді таңдау;
* екіншіден, жалпылай алғанда өндірістік және трансакциялық шығындардың қысқаруына алып келетін стратегиялық мақсаттарды табу;
* үшіншіден, фирманың стратегиялық әлеуетінің және «ұлттық ромб» детерминанттарының бірігіп фирманың бәсекелік статусын барынша өсіруге алып келетін мақсаттарды таңдауда болып табылады.

Стратегиялық трансакциялық шығындардың көлемі көп жағдайда кәсіпорын болашақта қызмет ететін сыртқы ортаның тұрақсыздық деңгейіне тікелей байланысты болады. Өз кезегінде сыртқы ортаның тұрақсыздық деңгейі күтілетін жағдайлардың үйреншіктілігіне, өзгерістердің күтілетін қарқынына, болашақты болжай алу мүмкіндігіне қарай анықталады.

Экономикалық стратегияның қысқа мерзімді (ағымдағы) кәсіпорынды басқарудан айырмашылықтарына тоқталып өтейік. Бірінші айырмашылығы – экономикалық стратегияны таңдау қандай да бір шұғыл шешімді қабылдаумен шектелмейді. Негізінде бұл процес орындалуы фирманың бәсекелік статусын және бәсекеге қабілеттілігін барынша арттыратын жылпы бағыттарды таңдаумен аяқталады.

Екінші ерекшелігі – оперативтік (тактикалық) трансакцияларды таңдау мен жүзеге асырудағы үлкен айырмашылықтар. Экономикалық стратегияны құру барысында нақты стратегиялық жобаны қалыптасытрудағы барлық мүмкіндіктерді көре білу мүмкін емес. Экономикаляқ стратегия өзіндік «белгізісіздік аймағын» қалыптастырады. Ол дегеніміз – нақты ішкі жағдайлардың байланысуы арқасында әрқайсысы қолайлы болып табылатын фирма дамуының бірнеше нұсқаларының болуы.

Үшінші ерекшелігі – экономикалық стратегияны қалыптастыруда кері байланыстың маңыздылығының әлдеқайда артуы. Стратегиялық шешімдерді қабылдау кезінде әрдайым жаңа баламалардың пайда болуына байланысты, мақсатты түрде барынша тиімділігі жоғары шешімдерді іздестіру жүргізіледі. Сонымен қатар, қандай да бір стратегиялық трансакциялар туралы бұрынғыға қарағанда шынайы әрі толығырақ ақпараттар табылады, сол себепті алғашында бекітілген стратегиялық дамудың мақсаттары қайта талқылауға түсуі мүмкін немесе мүлдем алып тасталады.

Экономикалық стратегияның төртінші ерекшелігі – тактикалық жоспарлауға қарағанда, стратегиялық жоспарлау кезінде стратегиялық шешімдердің тиімділігінің абсолютті деңгейін анықтау мүмкін болмайды. Сондықтан, барынша тиімді шешімдерді таңдау үшін нәтижеліліктің реттік іс-шараларына немесе «псевдоабсолюттік» көрсеткіштеріне негізделеміз.

Экономикалық стратегияның барлық құрауыштарына ортақ нәрсе - қандай да бір стратегиялық шешімдерді қабылдауда алға белгілі бір мотивтің болуы.

Сонымен, кәсіпорынның **экономикалық стратегиясы** – ортақ жаһандық мақсатқа жетуге бағытталған бір-бірімен байланысты жеке жлементтердің жиынтығы болып табылады және ол мақсат - кәсіпорынның бәсекелік басымдылығының жоғары деңгейін қалыптастыру және ұстап тұруға бағытталған /2/. Басқаша айтқанда, экономикалық стратегия – кәсіпорынның бәсекелік басымдылығын қамтамасыз етуге арналған жүйе. Жалпы жүйе сияқты экономикалық стратегия экономикалық біртұтастықтың, интеграцияланудың және т.б. факторлардың ықпалында болады.

Кез келген кәсіпорын өзінің экономикалық даму стратегиясын құру барысында өзінің нарық сегментін және бәсекелестік саясатын ескеруі қажет. Оған қоса экономикалық дамуды жоспарлау кезінде кәсіпорын менеджерлері болашақтағы нарықта болатын өзгерістерді, мүмкіндіктер мен қауіптерді дер кезінде және асқан дәлдікпен болжай алу қабілетіне ие болуы қажет.

Теориялық аспектілерді қарастырғаннан кейін бұл мақалада осы күнде Орта Азия төңірегіндегі ірі және жетекші фирма «Туркуаз Топ» мысалында оның даму стратегиясы қарастырылады. Тарихқа келіп тоқтасақ, онда ортаазиялық мемлекеттер тәуелсіздік алғаннан кейін олардың нарықтарында өзінің саудалық қызметін «Туркуаз Топ» компаниясы ашты. Ол Туркияның Стамбул қаласында 1992 жылы құрылған, дәл осы жылы ол Қазақстан Республикасында өз іс-әрекетін бастады. Қазақстаннан кейін, «Turkuaz International Trade Company» фирмасы Қырғызыстанда, Өзбекстанда, Тәжікстанда өз бөлімдерін ашты. 1998 жылы жетік дамып келе жатқан “Туркуаз” компаниясының бас офисі Стамбул қаласынан Алматы қаласына ауыстырылды. Осы жылдың ішінде ол “Туркуаз топ компания” түрінде ашық акционерлік қоғам мәртебесіне ауысты /3/.

Бүгінгі күні «Туркуаз топ компаниясы» үш бағытпен жұмыс жасайды және оның құрымына 11 дербес фирма енген, біздің елімізде оның 22 жергілікті офисі бар, оларда жұмыс істейтін барлық штаты 1300-ден артық адамдарды қамтиды, яғни Түркияда, Қазақстанда, Қырғызстанда, Өзбекстанда, Тәжікстандағы іс-әрекеттерін ескергенде.

«Туркауаз Топ» компаниясының негізгі қағидалары және жұмыстары өткізу сапасы және өндірістегі сапасына өте көп көңіл бөледі. Олар өздерінің сенімділігін, тауардың сапалылығына сүйене отырып өз іс-әрекеттерін ары-қарай жүргізіп, орта азиядағы ең белсенді екендігін көрсетті. Фирманың қызмет аясына дистрибьютерлік және маркетингтік қызмет, құрылыстық және мердігерлік жұмыс, өнеркәсіп және туризм кіреді. «Туркуаз Топ» компаниясының құрамында тиісті қызмет бағытына қарай келесідей фирмалар қызметін атқарады (кесте):

Кесте. «Туркауаз Топ» компаниясының құрамы және қызмет аясы /3/

|  |  |  |
| --- | --- | --- |
| № | Фирма атауы | Қызмет бағыты |
| 1 | CENTRAL ASIA TRADING (CAT) | Азық-түлік, жеке гигиеналық және тазалық заттары |
| 2 | INTERMARKETING COMPANY (IMC) | Азық-түлік, жеке гигиеналық және тазалық заттары |
| 3 | ТУРКУАЗ ТЕЛЕКОМ – GSM | Ұялы телефондар стандарты және қызметі |
| 4 | КВАНТУМ – ОТОМОТИВ  | Автомашина аккумулятарлары және мотор майлары |
| 5 | ИДЕАЛ – СТРОЙ | Құрылыс материалдары |
| 6 | TURKUAZ DIS TÍCARET | Импорт және экспорт |
| 7 | TURKUAZ – YDA STROY | Мердігерлік қызметтер |
| 8 | TURKUAZ INVEST | Жер учаскелері бойынша, жоба іздеушілік ісі |
| 9 | TURKUAZ MACHINERY | ауыл-шаруашылық техникаларын сату |
| 10 | TURKUAZ EDIBLE OIL | өсімдік майларын өндіру |
| 11 | TURKUAZ TOURISM NETWORK (TTN) | Туризм |

«Туркуаз Топ» компаниясы мынадай басты принцптерді ұстанады:

1. Жаңа идеаларды енгізу.
2. Командада еңбексүйгіштік және сенімділік.
3. Табысқа жетуде берік ниетте болу.
4. Ауыстырылымы / жаңалықтар ашу.
5. Шындық / сенім.
6. Біліктілік және тәжірибеге көңіл бөлу.
7. Табысқа жететініне және көтерілетініне сену.
8. Компания ішінде және басқа компаниялармен қолайлы байланыстарды сақтау.

Бұл компанияның дамыған дистрибьюторлық және маркетингтік желісі болғандықтан, және оның Еуропаның басқа дамыған елдерінің жетекші кәсіпорындарымен тікелей және келісілген тығыс өзара байланыстарының арқасында, «Туркуаз Топ» компаниясы көптеген тауарлардың ассортиментін халыққа қолайлы және тиімді ұсына алып елімізде тиімді және табысты қызмет етеді. Оның арқасында көптеген қазақстандықтар жаңа жұмыс орындарына ие болды, қазақ халқы сапалы және жоғары деңгейдегі өнімдерге қол жеткізді, сонымен бірге отандық экономиканың дамуына да елеулі септігін тигізеді.

«Туркуаз Топ» компаниясының әлемге танымал, көпжылдық жетік тәжірибесін қазақстандық кәсіпорындардың көбісіне үлгі ретінде алуға болады, себебі бұл компанияның сәттілігі, тиімділігі, үлкен әлемдік нарықтардағы қызмет етуі біздің еліміздегі кәсіпкерліктің дамуына қажет деп ойлаймыз. Қазақстандағы қазіргі даму бағытының жаңа курсы – ол әлемдегі 30 жетекші елдердің құрамына кіру, осыған орай Президент те өзінің қазақ халқына соңгы жолдауында «Қазақстан - 2050», еліміздегі шағын және орта бизнестің роліне, маңызына аса үлкен назар аударады, өйткені экономикалық қағидаға сүйенсек, шағын және орта бизнес кез келген экономиканың негізгі іргетасы болып табылады. Өз кезегінде, кәсіпорындардың отандық экономиканың локомотивіне айналуы олардың аса тиімді және бәсекеге қабілеттігі жоғары қызметіне тікелей байланысты, ал мұның бәрі кәсіпорынның құрған тиімді экономикалық даму стратегиясына тәуелді.

 **Әдебиет:**

1. Бердалиев К.Б. Стратегиялық менеджмент: Оқулық. – Алматы.: Қазақстан Республикасы Жоғарғы оқу орындарының қауымдастығы, 2011 ж. -312 б.
2. Поделинская И.А., Бянкин М.В. Стратегическое планирование. Учебное пособие. - Улан-Удэ: Изд-во ВСГТУ, 2005. – 55 с.
3. [www.turkuaz.kz](http://www.turkuaz.kz)